M.Of.Nr.108 din 8 februarie 2023

**MINISTERUL EDUCATIEI**

**ORDIN Nr. 3138
privind organizarea simularii evaluarii nationale pentru absolventii**

**clasei a VIII-a si a simularii probelor scrise ale examenului**

**national de bacalaureat, in anul scolar 2022-2023**

   In baza prevederilor art. 77 alin. (5) si ale art. 94 alin. (2) lit. e) din Legea educatiei nationale [nr. 1/2011](https://program-legislatie.ro/view/00010102.11-20221221-eId5NbshNBz), cu modificarile si completarile ulterioare,
   avand in vedere Referatul de aprobare nr. 16 din 4.01.2022,
   in temeiul prevederilor art. 13 alin. (3) din Hotararea Guvernului [nr. 369/2021](https://program-legislatie.ro/view/03690203.21-20221230-CQ2Qu4MGGFo) privind organizarea si functionarea Ministerului Educatiei, cu modificarile si completarile ulterioare,

  **ministrul educatiei** emite prezentul ordin.

  **Art. 1.** - (1) Se aproba organizarea simularii evaluarii nationale pentru absolventii clasei a VIII-a si a simularii probelor scrise ale examenului national de bacalaureat, in anul scolar 2022-2023, pentru familiarizarea elevilor cu rigorile examenelor nationale si cu scopul de a optimiza rezultatele obtinute de catre elevii din invatamantul preuniversitar la finalul studiilor gimnaziale/liceale.
   (2) Simularea evaluarii nationale pentru absolventii clasei a VIII-a se organizeaza pentru elevii claselor a VIII-a.
   (3) La simularea probelor scrise ale examenului national de bacalaureat participa elevii claselor a XII-a si a XIII-a seral/frecventa redusa.
   **Art. 2.** - Se aproba Calendarul simularii evaluarii nationale pentru absolventii clasei a VIII-a si al simularii probelor scrise ale examenului national de bacalaureat, in anul scolar 2022-2023, prevazut in anexa nr. 1.
   **Art. 3.** - (1) Disciplinele la care se organizeaza simularea evaluarii nationale pentru absolventii clasei a VIII-a in anul scolar 2022-2023 sunt: limba si literatura romana, limba si literatura materna (pentru elevii apartinand minoritatilor nationale care au urmat cursurile gimnaziale in limba materna) si matematica.
   (2) Lista continuturilor pentru simularea evaluarii nationale pentru absolventii clasei a VIII-a in anul scolar 2022-2023 este cea prevazuta in anexa nr. 2.
   **Art. 4.** - (1) Disciplinele la care se organizeaza simularea probelor scrise ale examenului national de bacalaureat in anul scolar 2022-2023 sunt: limba si literatura romana, limba si literatura materna (pentru elevii de la toate filierele, profilurile si specializarile care au urmat studiile liceale intr-o limba a minoritatilor nationale), matematica, istorie, fizica, chimie, biologie, informatica, geografie, logica, argumentare si comunicare, psihologie, economie, sociologie, filosofie.
   (2) Lista continuturilor pentru simularea probelor scrise ale examenului national de bacalaureat in anul scolar 2022-2023 este cea prevazuta in anexa nr. 3.
   **Art. 5.** - Desfasurarea simularii evaluarii nationale pentru absolventii clasei a VIII-a si a simularii probelor scrise ale examenului national de bacalaureat, in anul scolar 2022-2023, se realizeaza in baza unei proceduri care va fi comunicata inspectoratelor scolare.
   **Art. 6.** - (1) Rezultatele obtinute de elevi la simularea evaluarii nationale pentru absolventii clasei a VIII-a si la simularea probelor scrise ale examenului national de bacalaureat, in anul scolar 2022-2023, sunt analizate la nivelul fiecarei unitati de invatamant in care s-au desfasurat aceste simulari, prin discutii individuale cu elevii, dezbateri la nivelul clasei, sedinte cu parintii, precum si la nivelul consiliului profesoral, in vederea adoptarii unor masuri pentru imbunatatirea performantelor scolare.
   (2) Notele obtinute la simularile nationale nu se trec in catalog. Prin exceptie, la solicitarea scrisa a elevului, notele obtinute la simularile nationale pot fi trecute in catalog.
   **Art. 7.** - Directia generala invatamant preuniversitar, Directia generala minoritati si relatia cu Parlamentul - Directia minoritati, Centrul National de Politici si Evaluare in Educatie, inspectoratele scolare judetene/al municipiului Bucuresti si unitatile de invatamant duc la indeplinire prezentul ordin.
   **Art. 8.** - Anexele nr. 1-3 fac parte integranta din prezentul ordin.
   **Art. 9.** - Prezentul ordin se publica in Monitorul Oficial al Romaniei, Partea I.

Ministrul educatiei,
**Ligia Deca**

   Bucuresti, 25 ianuarie 2023.
   Nr. 3.138.

**ANEXA Nr. 1**

**CALENDARUL
simularii evaluarii nationale pentru absolventii clasei a VIII-a**

**si al simularii probelor scrise ale examenului national de**

**bacalaureat, in anul scolar 2022-2023**

   a)Simulare evaluare nationala pentru absolventii clasei a VIII-a

|  |  |
| --- | --- |
| 20 martie 2023 | Limba si literatura romana - proba scrisa |
| 21 martie 2023 | Matematica - proba scrisa |
| 22 martie 2023 | Limba si literatura materna - proba scrisa |
| 29 martie 2023 | Comunicarea rezultatelor |

   b)Simulare probe scrise ale examenului national de bacalaureat

|  |  |
| --- | --- |
| 27 martie 2023 | Proba E) a) - proba scrisa - Limba si literatura romana |
| 28 martie 2023 | Proba E) c) - proba scrisa - proba obligatorie a profilului |
| 29 martie 2023 | Proba E) d) - proba scrisa - proba la alegere a profilului si specializarii |
| 30 martie 2023 | Proba E) b) - proba scrisa - Limba si literatura materna |
| 6 aprilie 2023 | Comunicarea rezultatelor |